**MANDATNA KOMISIJA OPĆINE JELENJE**

**Izvješća Mandatne komisije**

**IZVJEŠĆE podnosi predsjednik Mandatne komisije vijećnik Ivica Pilčić**

 **I Z V J E Š Ć E**

 **I.**

Mandatna komisija izvješćuje da je **DINO PILJIĆ**, izabran s kandidacijske liste:

PRIMORSKO GORANSKOG SAVEZA - PGS

SOCIJALDEMOKRATSKA PARTIJA HRVATSKE - SDP

sukladno odredbama članka 79. stavak 6. Zakona o lokalnim izborima („Narodne novine“ br. 144/12, 121/16, 98/19, 42/20), podnio je pisani zahtjev Općinskom vijeća Općine Jelenje za mirovanje njegovog mandata kao člana Općinskog vijeća Općine Jelenje, iz osobnih razloga.

 **II.**

Mandatna komisija utvrđuje da je zahtjev Dine Piljića zaprimljen u Općini Jelenje dana 27.10.2022.

 **III.**

Mandatna komisija obavještava da, temeljem članka 79. stavak 7. Zakona o lokalnim izborima mirovanje mandata na temelju pisanog zahtjeva počinje teći od dana dostave pismenog zahtjeva sukladno pravilima o dostavi propisanim Zakonom o općem upravnom postupku. Iz navedenih odredbi proizlazi da mirovanje vijećničkog mandata iz osobnih razloga DINA PILJIĆA počinje teći od 27.10.2022. godine.

 **IV.**

Temeljem članka 81. stavak 3. Zakona o lokalnim izborima člana predstavničkog tijela izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste. O sklopljenom sporazumu kao i postignutom dogovoru političke stranke dužne su obavijestiti nadležno upravno tijelo jedinice.

Mandatna komisija izvješćuje da je, sukladno Sporazumu o koalicijskoj suradnji i zajedničkom nastupu PRIMORSKO GORANSKOG SAVEZA – PGS i SOCIJALDEMOKRATSKA PARTIJA HRVATSKE – SDP, predsjednik PRIMORSKO GORANSKOG SAVEZA – PGS Odjel Jelenje dostavio dana 10.11.2022. pisanu obavijest Jedinstvenom upravnom odjelu Općine Jelenje, kao nadležnom upravnom tijelu jedinice lokalne samouprave, da će neizabrani kandidat s iste kandidacijske liste DOBRILA VLASTELICA iz Dražica, Težačka, zamjenjivati DINU PILJIĆA, za vrijeme njegova mirovanja mandata iz osobnih razloga.

 **V.**

 Mandatna komisija izvješćuje da je:

 - **DOBRILI VLASTELICA mandat počeo dana 15.11.2022.**

 **VI.**

Ovo Izvješće daje se na znanje svim članovima Općinskog vijeća Općine Jelenje.

 **VII.**

Ovo Izvješće objavit će se u Službenim novinama Općine Jelenje, na web stranici i oglasnoj ploči Općine Jelenje.

 Mandatna komisija

 Ivica Pilčić